Surxondaryoda “Ahmad Yassaviy” va “Ahadxon” masjidlari rasmiy faoliyatini boshladi

Surxondaryo viloyatining Oltinsoy tumanining Jobu mahallasi hududida joylashgan “Ahmad Yassaviy” hamda Botosh mahallasi hududida joylashgan “Ahadxon” jome masjidlari rasmiy faoliyatini boshladi. Bu haqda Facebook ijtimoiy tarmog‘ining Erkinjon Turdimov ismli foydalanuvchisi ma’lum qildi.

Masjidlar va ziyoratgohlarni joriy ta’mirlash va qayta rekonstruksiya qilish, shuningdek, ko‘p yillik tarixga va tarixiy ahamiyatga ega bo‘lgan ziyoratgoh va masjidlarni bugungi kun talabiga mos ravishda ta’mirlab foydalanishga topshirish, qolaversa, joylarda aholi ehtiyojidan kelib chiqib hududdagi fuqarolarning diniy qarashlarini shaffoflashtirish muqaddas islom dinining sofligi va uning amallarini el orasida targ‘ib qilish maqsadida yangi masjidlarni qurib foydalanishga topshirish ishlari jadal olib borilmoqda.